Већ у најранијем детињству, чим је проговорила, мајка Милену учи упоредо српском и италијанском језику. У том најранијем периоду показује и велики интерес за цртање. У то време у Србији трају Балкански ратови, па Бруно, тада ратни извештач из Србије, обилази породицу. У кратком периоду мира, до избијања Првог светског рата, Милена са мајком обилази Италију. Пред избијање рата враћају се у Пожаревац, где остају до 1. јула 1915, када одлазе у Италију, а касније и у Француску.